Eiendomsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Arbeidet med oppussing og maling av front utstillingshaller før Momarkenfestivalen er i god gjenge.
* Vansker med å få til et seminar for banesjefene. Administrasjonen ble bedt om å utrede og kostnadsberegne en nattevaktordning for preparering av løpsbanen i vinterhalvåret samt sørge for en permanent ordning med stedfortreder for banesjefen.

Orienteringen med kommentarer ble tatt til etterretning.

Regnskapsrapport pr mars.

Rapporten med kommentarer ble tatt til etterretning.

Ny gjestestall – trinn 2: Vaskeanlegg.

I forbindelse med bygging av ny gjestestall, ble det vedtatt å bygge om Stall 3 til sentralt vaskeanlegg, 6 vaskebokser for hest og en for vogner/utstyr. Fordeler ved dette er:

* Kostnadsbesparende ved at V/A utgår i ny gjestestall.
* De to vaskeboksene i Stall 4 nærmest utgang nord bygges om til oppstallingsbokser. Stall 4 er åpen for bruk døgnet rundt. På vinterstid er disse vaskeboksene utsatt for frostskader fordi brukerene ikke er nøye med å lukke dørene.

Det var utarbeidet et foreløpig budsjett.

Styret fattet følgende enstemmige vedtak:
Styret bevilger inntil 520’ eks mva til nytt sentralt vaskeanlegg.

Momarkenfestivalen.

Referat fra siste møte i styringsgruppen 06-05 samt et ajourført budsjett var forhåndsutsendt. Daglig leder informerte om status sponsorer og utstillere.

Denne informasjonen ble tatt til etterretning.

Stalltildeling.

Styret vedtok enstemmig å tildele utlyst stallenhet til travtrener Odd Arne Sagholen.

Eventuelt.

I forkant av styremøtet var det en befaring for å se på aktuelt areale som eventuelt kan leies av Østfold Landbruksselskap for oppføring av luftegårder. Administrasjonen ble bedt om å utrede/kostnadsberegne dette inklusive egnet areal på egen grunn.